Remigijus Žaliūnas

Remigijus Žaliūnas (g. 1961 m. liepos 2 d. Alsėdžiuose, Plungės rajonas) – Lietuvos gydytojas kardiologas, profesorius, habilituotas biomedicinos mokslų (medicinos) daktaras.Remigijus Žaliūnas. Visuotinė lietuvių enciklopedija. Nuoroda tikrinta 2023-11-08.

Lietuvos sveikatos mokslų universiteto Kardiologijos klinikos vadovas.

 Biografija 
1968–1971 m. mokėsi Alsėdžių vidurinėje mokykloje, 1971–1979 m. Plungės 4-ojoje vidurinėje mokykloje. 1986 m. baigė Kauno medicinos institutą. 1988–1990 m. studijavo Kauno medicinos instituto Kardiologijos institute aspirantūroje.

1986–1987 m. Kauno medicinos instituto gydytojas internas, nuo 1987 m. Kauno medicinos instituto klinikos gydytojas kardiologas. 1990–1991 m. Kardiologijos instituto jaunesnysis mokslo darbuotojas. 1991–1993 m. Kauno medicinos akademijos Kardiologijos klinikos asistentas, 1993–1998 m. vyriausiasis asistentas. 1996–1998 m. Kauno medicinos akademijos Medicinos fakulteto dekano padėjėjas. 1998–2000 m. Kauno medicinos universiteto Kardiologijos klinikos docentas, nuo 2000 m. profesorius, 1998–2002 m. Kauno medicinos universiteto studijų prorektorius. Nuo 2001 m. Kardiologijos klinikos vadovas. 2002–2010 m. Kauno medicinos universiteto rektorius, 2010–2020 m. Lietuvos sveikatos mokslų universiteto rektorius.Remigijus Žaliūnas. Plunge.lt. Nuoroda tikrinta 2023-11-08.

Apgynė daktaro disertaciją (1990), habilituoto daktaro disertaciją (1995). Suteikti docento (1996), profesoriaus (1999), Rektoriaus emerito (2021) vardai. Paskelbė daugiau kaip 300 mokslinių publikacijų.

Vadovėlių „Kardiologijos pagrindai", „Vidaus ligos", „Širdies ligos“ bendraautorius. Moka lietuvių, anglų, rusų, ispanų, prancūzų kalbas.

Yra Lietuvos mokslų akademijos tikrasis narys (akademikas), Lietuvos kardiologų draugijos, Lietuvos gydytojų sąjungos, Europos kardiologų draugijos, Amerikos kardiologų draugijos narys. Kauno krašto kardiologų draugijos pirmininkas.Universitetų ateitį kursime kartu. Mokslo Lietuvą. Nuoroda tikrinta 2023-11-08.

 Įvertinimas 

 2022 m. 2-ojo laipsnio Santakos garbės ženklas

 Išnašos 

Kategorija:Lietuvos gydytojai
Kategorija:Kauno medicinos universiteto rektoriai
Kategorija:Lietuvos sveikatos mokslų universiteto rektoriai